Τελικές Κεραίες

Οι Τελικές Κεραίες/ Κεραίες Κορυφής/Τρίτες Κεραίες/Κεραίες Τρίτου Επιπέδου, είναι τοποθετημένες στην υψηλότερη κορυφή του Βουνού στο δίκορφο Κασκαντάμι ( στη λαϊκή προφορική παράδοση η κορυφή έμεινε γνωστή ως Ζαχαρίτσα, από ομώνυμη κορυφή κοντά στην Πετρούπλη), και βρίσκονται σε υψόμετρο 462 μέτρων από το έδαφος. Φέρουν τα ονόματα (από αριστερά προς δεξιά), ο Άλχαφ (η άκρη, ο φύλαξ), ο Αλζίλ (ο κρυμμένος, η σκιά) (ΚΑΤΕΣΤΡΑΜΜΕΝΗ), ο Άλουασατ ( ο μέσος), ο Αλρασιάαν (ο χονδρός) και ο Άλκαριτζ ( ο μοναχικός).

Σημειώνουν την υψηλότερη διαδρομή στο Βουνό κι η θέα τους στέκει ως η τελευταία που βλέπει ένας ταξιδιώτης κατευθυνόμενος προς Χαϊδάρι, γενικώς από το βουνό. Από τότε που κατεκτήθησαν από τους Βο

   υόριορς, έχουν μετέχει στη διάδοση της εικόνας του Βουνού και της φήμης του όσο καμιά άλλη τοποθεσία.

Τούτες οι κεραίες εμφανίσθηκαν στα περισσότερα από Τα Χρονικά του Βουνού, όπως #1 Το Τραγούδι του Βουνού, #4 Ηλιοβασίλεμα στο Βουνό, #7 Μυστικά στο Μακρύ Δρόμο καθώς και στο φινάλε της σειράς, Τα Δάση του Αλμπαεντινάν. Ανήκουν στην τοποθεσία Κασκαντάμι (Zαχαρίτσα κατ'ευφημισμόν), αλλά μερικές φορές αναφέρονται και με το δικό τους όνομα, *Κεραίες Τελικές*.

## Κατάκτηση

Οι Τελικές Κεραίες κατεκτήθησαν αργά το δειλινό του Σαββάτου της 18ης Απριλίου του 2015. Σε μια από τις μεγάλες εκδρομές στο Βουνό, οι Βουόριορς επεσκέφθησαν την Κορυφή της Πέρδικας και πάλι, και σύντομα εντόπισαν το μεγάλο Χωματόδρομο, γνωστό και ως Ο Μακρύς Δρόμος πιίσως από πυκνά πευκοδάση στα αριστερά της Κορυφής της Πέρδικας. Με τον ήλιο να δύη και έναν τεράστιο δρόμο να διασχίση, η ομάδα εχωρίσθη, κι οι Βουόριορς James Kingston και Sotiris Annis συνέχισαν μέχρι την κορυφή. Στρίβοντες δεξιά στη διχάλα κοντά στις Χαϊδαριώτικες κορυφές, ένας μικρός δρομίσκος ηκολουθήθη, έως ότου φθάσουν στις Κεραίες. Πληθώρα φωτογραφιών ελήφθησαν, καθώς και διάφορα βίντεο.

Αργότερα, κατά το Χειμώνα του 2015, οι υπόλοιποι Βουόριορς συνέδραμαν τον James Kingston και το Sotiri Anni στις Κεραίες, λίγο πριν κατακτηθούν και οι Χαϊδαριώτικες Κεραίες, το ίδιο πρωί.

## Περιγραφή και Κατάταξη

Οι Τελικές Κεραίες είναι 5 και βρίσκονται στην κορυφή στο δίκορφο Κασκαντάμι, από τις υψηλότερες κορυφές στο Βουνό. 4 από αυτές είναι κανονικού μεγέθους, και 1 είναι βαρύτερη και πιο πλατειά από τις υπόλοιπες. Υπάρχει μεγάλος Ραδιοφωνικός Σταθμός στη βάση τους, περιφραγμένο και εξοπλισμένος με σήματα που απαγορεύουν την είσοδο σε επισκέπτες.

Κάποιες από τις Κεραίες φέρουν και ανιχνευτικό ερυθρό φως, το οποίο και ανάβει αργά κατά την εσπέρα, ανάλογα την εποχή. Στα δεξιά του σταθμού, υπάρχει και μικρό τιμητικό εκκλησάκι, περιλαμβάνον διάφορες φωτογραφίες αγίων, κεριά και λάδι θυμιατού.

Ένα βιβλιαράκι τσέπης της Καινής Διαθήκης έχει τοποθετηθεί στο εκκλησάκι, τουλάχιστον εκ της 17ης Μαρτίου του 2020.

Μπροστά από τις Κεραίες, στην άκρη του γκρεμού, έχουν ληφθεί διάφορες φωτογραφίες έχουν ληφθεί, όπου μπορεί κανείς να δη τη θέα ολόκληρης της πόλεως της Αθήνας, περιλαμβανομένων του Περιστερίου, της Πετρούπολης, του Χαϊδαρίου και πολλών άλλων. Ξοπίσω από τις Κεραίες, πέρα από τις χαμηλότερες κορυφές του Βουνού, μπορεί να φανή η πεδιάδα και τα εργοστάσια του Ασπροπύργου καθώς και οι ακτές της νήσου της Σαλαμίνας, ακόμη πιο μακριά από τον Αγνώστου Τέλους Δρόμο. Τη 16η Απριλίου του 2020, κατά την 5η κατάκτηση των Τελικών Κεραιών από το Βουόριορ James Kingston, ο οποίος συνωδεύετο από τον Taso Katsouda, το Fani Giannaki και τον Alexi Giannaki, ανεκαλύφθη νεκροταφείο Κεραιών λίγο πέρα από τα όρια του Άλουασατ. Διαλυμένα κατασκευαστικά υλικά, παρατημένες κολώνες και καλώδια καθώς και ξεχασμένες βίδες πρόδωσαν την ύπαρξη μιας παλαιάς κεραίας, η οποία παρέμενε ραγισμένη και παρατημένη. Αν και επέβλεπε το Πανόραμα της Αθήνας με έναν ποιητικά θλιβερό τρόπο, το θέαμα απλώς συνδράμει στη μελαγχολία την οποία προσφέρουν στον επισκέπτη τα σκουπίδια και τα παρατημένα μπάζα και ερείπια που στιγματίζουν το φυσικό περιβάλλον.

Πρόσφατα απεκαλύφθη πως ο τάφος της Κεραίας ανήκει στη μικρότερη εκ των 5 κεραιών, τον Αλζίλ.

## Η Μοναχική Κεραία

Η *Μοναχική Κεραία* είναι η τέταρτη πλέον από τις τελικές μετρώντας από τα αριστερά, και η κοντινότερη στο Μακρύ Δρόμο και την πλευρά του Περιστερίου που δεσπόζει κάτω από το Βουνό. Είναι ολίγον τι απομακρυσμένη από τις υπόλοιπες Κεραίες, εξ' ου και το όνομα, ενώ μπορεί κανείς να τη δη από οπουδήποτε στο Περιστέρι, καθώς και από περιοχές του Κορυδαλλού και της Πετρούπολης. Διάφορες γωνίες της έχουν φωτογραφηθεί, ειδικά επειδή στέκεται κοντά στην άκρη του γκρεμού, επιτρέποντας τη λήψη μαγε υτικών φωτογραφιών.

Φέρει το όνομα Άλκαριτζ (η Μοναχική).

Στις 17 Μαρτιου, 2020, η Μοναχική Κεραία κατεκτήθη, επιτέλους από την μπροστινή πλευρά, από τους Βουόριορς James Kingston, Sotiri Anni και Taso Katsouda.

## Πανίδα

Το Βουνό έχει τεθεί εξ ολοκλήρου υπό κίνδυνο, ειδικά λόγω της δολοφονίας πολύτιμης πανίδας και τυχόντων πυρομανών που καταστρέφουν κομμάτια της γης και των δένδρων/φρυγάνων. Διάφορες αλεπούδες, χελώνες και πέρδικες γυροφέρνουν το Βουνό, παρ' όλα αυτά, κατά τις εκδρομές των Βουόριορς, έχει παρατηρηθεί πως οι αλεπούδες είναι τα ζώα με τα μεγαλύτερα ποσοστά θανάτου. Μονάχα στην εκδρομή της Άνοιξης του 2015, 4 ψοφίμια αλεπούδων παρετηρήθησαν. Παραδόξως, δεν ήταν καν γδαρμένες, κάτι το οποίο υπονοεί πως παράνομοι κυνηγοί τις κυνηγούσαν για να αποκρούσουν επιθέσεις στα κοτέτσια τους στις χαμηλότερες κορυφές, κοντά στο Μοναστήρι. Σύντομα μετά την εκδρομή στην κορυφή, διάφορα ουρλιαχτά είχαν επίσης ακουσθεί, αν και η πιθανότητα να τριγυρίζουν λύκοι στο Βουνό είναι μάλλον χαμηλή.